— 10 — 



Mærkeligt nok har ingen af de Botanikere, der har syslet med 

 Udtydningen af Kyllings Navne tænkt paa at kombinere dem 

 med Heerfordts Herbarium, skønt Kylling dog i Fortalen nævner 

 ham som Medarbejder. Kyllings Viridarium, som udkom 1688, 

 er som bekendt en af vore værdifuldeste Kilder til Oplysning 

 om Datidens Flora, Simon Paullis Flora Danica (1648) har et 

 langt rmgere Antal Arter og er ikke paalidelig med Hensyn til 

 Arternes Forekomst, fordi Paulli vistnok ofte omtaler Arternes 

 Udbredelse i Tyskland, (hvor han havde levet og studeret sin 

 meste Tid) i Stedet for i Danmark. Og i fulde 100 Aar efter 

 Kylling fremkom der ikke noget tilsvarende Værk. Vi savner 

 derfor i højeste Grad en Oversættelse af Kyllings Plantenavne, 

 og ethvert Bidrag dertil er af Værdi. Tycho Holm (1757) er 

 den første, der har forsøgt det, han gav alle Kyllings Arter fort- 

 løbende Numre og søgte at give dem linneiske Navne; der er 

 dog mange aabenbare Fejltagelser hos ham og 99 Navne, han 

 ikke tør oversætte. Det Eksemplar af Viridarium, som Holm har 

 nummereret og benyttet, findes paa Botanisk Haves Bibliotek. Langt 

 heldigere er M. T. Langes Udlæggelser (1859), selv om de heller 

 ikke er fejlfri. Han har dog gjort et meget stort kritisk Arbejde 

 for at komme til et Resultat; han benytter de samme Numre 

 som Th. Holm, hans Oplysninger er derfor uden Værdi saa længe 

 man ikke har et nummereret Eksemplar. Tillige har Joh. Lange 

 arbejdet meget med denne samme Sag; det Eksemplar af Viri- 

 darium, hvori han har noteret sine Oversættelser, ejes nu af hans 

 Søn, Hr. Universitetsgartner A. Lange, og jeg skylder ham min 

 bedste Tak for Laan af dette værdifulde Eksemplar. Tycho Holms, 

 M. T. Langes og Joh. Langes Udlægninger afviger ofte meget 

 stærkt fra hverandre. 



Da Kylling blandt sine Medarbejdere nævner »Chr. Herfort, 

 Apoteker i København«, kan han dermed enten mene vor Heer- 

 fordt, som var Apoteker i Højbrostræde fra 1660 til sin Død 1673 

 eller hans Søn af samme Navn, som fik Apoteket efter ham og 

 havde haft det i 15 Aar da Viridarium udkom. Kylling har 

 næppe høstet sine Oplysninger fra Herbariet; der findes nemlig 

 enkelte Planter heri, som han ikke kender, og omvendt nævner 

 han ikke faa fra Lolland-Falster, som ikke findes i Herbariet, 

 ligesom han ogsaa tilføjer Findesteder for en Del af Arterne. 

 Men jeg vil antage, at Heerfordt har haft en Dubletsamling 

 eller en Samling Optegnelser, som Kylling har benyttet. Kyllings 

 Nr. 33 Alsine scandens baccifera, Nr. 52 Alsine maritima foliis acutis 

 fra Hyldeholmene, Nr. 84 Asclepias albo flore fra Hyldeholmene, 



